اویان نیوز اختصاصئسی : بو گون سحر ۴٫۸ و ۵٫۲ بویوکلوئونده کی ایکی دپرم ( زلزله ) آذربایجانئن بیر نئچه شهرینی تیترتتی.
اویان نیوزون راپورونا گوره ۳دی گونو ۵٫۲ ریشتر بویوکلوغونده بیر دپرم آذربایجانئن قوزی باتئسئنداکی خوی شهرینی تیترتتی.
دپرمین مرکزی دیزج دیز و سید تاج الدین بولگلری اولاراق بلیرلندی. آیرئجا دپرم اورمیه و سلماس شهرلرینده ده حیس ائدیلدی.
تهران یونیورسیتسی دپرم آراشتئرما و ژئوفیزیک مرکزی دپرمین زامانئنئ ساهات ۱۰ و ۸ دقیقه و ۵۸ ثانیه و یئر آلتئنئن ۱۷ کیلومتیرینده ۳۸٫۴۸ قوزی ائنلم و ۴۴٫۹۶ دوغو بویلام درجسینده بلیرلدی.
آیرئجا ۴٫۱ ریشتر بویوکلوغوندا باشقا بیر دپرم دوغو آذربایجان بولگسیندکی تسوج شهرینی ده تیترتتی. بو دپرم ده ساهات ۱۰ و ۴۲ دقیقه و ۳۵ ثانیه و یئر آلتئندا ۱۵ کیلومتیرده میدانا گلدی و بولگه خالقئنئن قورخولارئنا ندن اولدو.
اویان نیوزا گوره دونیا چاپئندا گونیلیر بوتون دپرم آراشتئرما مرکزلرینین خوی دپرمینئن بویوکلوغونو ۵٫۲ ریشتر اعلام ائتتیلر آنجاق بلریرسیز ندنلردن اوتورو ایرانئن رسمی سیتلری بو دپرمین بویوکلوغونو ۴٫۸ ریشتر اولاراق گوستریب.
بو ساهاتا قدر هئچ بیر رسمی ماقام و گؤرولی میدانا گلمیش اولان خیسارت و ضررلر حاقئندا هئچ بیر خبر وئرمزایکن رسمی اولمایان قایناقلار بولگده جان و مال ایتگینلیگلرین اولدوغونو بلیرتیبلر.
خبرلرین دوامی اعلان ائدیلجکتیر.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab